Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 132/11/5502	Čadca, 29.1.2013
EEČ : 2-37-12-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 317/2009 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
otec XXXXX, nar. XXXXX, a XXXXX, nar. XXXXX, ktorí sú vo výchove a starostlivosti u svojej matky XXXXX, nar. XXXXX, bytom XXXXX č. 1985, okr. Čadca, si úmyselne riadne neplnil svoju vyživovaciu povinnosť, pričom k vyživovacej povinnosti bol zaviazaný rozsudkom Okresného súdu v Nymburku, Nc 152/2005 zo dňa 17.07.2005, právoplatný 05.08.2005, prispievať na dcéru Lenku sumou 1.800,- Kč a na syna Františka sumou 1.500,- Kč mesačne na výživnom, neplatil výživné v dobe od mesiaca november 2009 do mesiaca január 2011, čím za uvedené obdobie  na výživnom dlhoval  najmenej 41.540,25 Kč,
lebo je trestné stíhanie neprípustné podľa § 9 odsek 1 písmeno g
Odôvodnenie:
Na základe článku 6 odseku 1 Európskeho dohovoru o odovzdávaní trestného konania, dojednaného dňa 15. mája 1972 v Štrasburgu bolo trestné stíhanie obvineného XXXXX odovzdané do Českej Republiky, nakoľko obvinený je občanom ČR a má tam aj trvalý pobyt.

Dňa 25.01.2013 bol Krajskou prokuratúrou v Žiline Okresnej prokuratúre v Čadci doručený trestný rozkaz Okresného súdu v Nymburku sp. zn. 4 T 238/2011 zo dňa 18. novembra 2012, ktorým bolo v trestnej veci XXXXX právoplatne  rozhodnuté. 

Podľa článku 35 odsek 1 písmeno b Európskeho dohovoru o odovzdávaní trestného konania, dojednaného dňa 15. mája 1972 v Štrasburgu, predstavuje uvedené rozhodnutie prekážku rozhodnutej veci.

Podľa § 215 odsek  1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 odsek 1 písmeno g)  Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje  medzinárodná zmluva.

Keďže v tomto prípade je trestné stíhanie neprípustné podľa § 9 ods. 1 písm. g) Trestného poriadku z vyššie uvedených dôvodov, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor